Huet stoht wider en Usflug zunere Sandinsle ufem Programm. Damit mr möglichst vill vo däm Dag hän, werde mr scho am 6.30 abgholt. Miteme junge,  ufgstellte Fahrer gohts denn ime grosse Offroader quer durch Brisbane an Hafe, zu dr Fähri. Mit dere topmoderne Fähre glange mr denn innert öbbe einehalb Stund nach Moreton Island. Unterwegs hämmer öbbe 50 Meter vom Schiff ewäg no 3 Delfin gseh. D'Afahrt vo Moreton Island isch scho dr Hammer gsi; sWasser isch eso klar, dass me scho wit usse bis an Bode abegseh het..und zmitz drinn hets denn grossi Schiffswrackteil gha (si worschinlich nid so topmoderni gsi wie euses! ;)